Source: https://nutrilovepetfood.com/hu/jogi-nyilatkozat/
Timestamp: 2019-01-18 15:37:34
Document Index: 19958135

Matched Legal Cases: ['bíróság ', '§ 2', '§ 3', '§ 4', '§ 5', '§ 6', '§ 7', '§ 8', '§ 9']

Jogi nyilatkozat - Nutrilove
A jelen honlap adminisztrátora (azon oldalak kivételével, amelyekre a jelen oldalon található linkek mutatnak) a Partner in Pet Food Polska Sp z o.o., amelynek székhelye: Varsó, ul. Szamocka 8, a cégjegyzéket vezető bíróság: Varsó Főváros Kerületi Bírósága, Varsó, Nemzeti Cégbíróság XIII. osztálya, cégjegyzékszáma: KRS 0000017154, adószáma: 619-17-90-469 (a továbbiakban “Partner in Pet Food Polska Társaság”).
A honlapra való belépéssel a felhasználó önmagára nézve kötelezőnek fogadja el a jelen jogi információt. Felkérjük azon felhasználókat, akik nem vállalják, hogy betartják a jelen jogi információk rendelkezéseit, hogy ne használják a honlapot.
§ 2 Szellemi tulajdonjoggal kapcsolatos rendelkezések
A jelen honlapon található valamennyi szellemi tulajdon – ideértve különösen, de nem kizárólag a szerzői jogokat és védjegyeket, amelyek hivatkozásként megjelennek bármely szövegben, illusztrációban, hanganyagban, szoftverben és a jelen honlapon található egyéb anyagokban- a Partner in Pet Food Polska Társaság vagy leányvállalatai tulajdonát képezik, vagy kiterjed rájuk a jogtulajdonosaik által adott felhasználási engedély.
A honlap felhasználói csak abban az esetben nyomtathatják ki, tölthetik le a számítógép merevlemezére vagy adhatják át harmadik feleknek a jelen honlap részeit, amennyiben ezt kizárólag tájékoztatás céljából, illetve a hatályos jogszabályok által megengedett más célból teszik.
A Partner in Pet Food Polska Társaság előzetes írásbeli hozzájárulása nélkül a honlap felhasználói:
nem használhatják fel a jelen honlapot (másolatát / részeit) vagy a honlap tartalmában szereplő jelzéseket kereskedelmi célokra;
nem módosíthatják a jelen honlapot (vagy annak részeit) és nem használhatják fel a tartalmat más adaptációkban (pl. harmadik felek papír alapú dokumentumai, blogok vagy weboldalak).
§ 3 A honlap tartalma
A jelen honlap és annak tartalma kizárólag a Társasággal és termékeivel kapcsolatos általános tájékoztatást szolgálja, és – hacsak a honlap bejegyzéseiből nem következik ennek ellenkezője – nem célja semmilyen jogviszony megkötése, módosítása vagy megszüntetése, nem tekinthető szerződéses ajánlatnak, vagy szerződés megkötésére vonatkozó felhívásnak. A jelen honlap tartalmát kiemelt gondossággal állítottuk össze. A honlap tájékoztató jellege miatt kérjük, hogy azon felhasználók, akik a Társaságra és termékeire vonatkozó általános tájékozódáson túl egyéb célokra is fel kívánják használni a honlapot, közvetlenül a Társaság képviselőivel vegyék föl a kapcsolatot, és tőlük kérjenek megerősítést az itt szereplő információkkal kapcsolatban. A jelen honlapon szereplő információknak nem célja, hogy befektetésre ösztönözzenek a Partner in Pet Food csoport tagvállalataiban, így nem képezhetik befektetési döntések alapját.
§ 4 Felelősség
A Partner in Pet Food Polska Társaság a hatályos általános vonatkozó jogszabályi rendelkezésekben foglalt elvek szerint vállal felelősséget a jelen honlap használatából eredő esetleges károkért.
§ 5 Más weboldalak jelen honlapon szereplő linkjei
A jelen honlap tartalmazhat hivatkozásokat (pl. hiperlinkek, hirdetési sávok vagy gombok formájában) más weboldalakra, amelyek a jelen honlap egyes aspektusaira vonatkoznak. Ez ugyanakkor nem jelenti automatikusan azt, hogy a Partner in Pet Food Polska Társaságnak bármilyen kapcsolata lenne az ilyen weboldalakkal vagy azok tulajdonosaival.
§ 6 Átadott információk
Amennyiben a felhasználó információkat vagy anyagokat oszt meg a Partner in Pet Food Polska Társasággal, ezzel hozzájárulását adja ahhoz, hogy Társaságunk a saját belátása szerint felhasználja az ilyen információkat vagy anyagokat, illetve megerősíti, hogy az ilyen tartalmak felhasználása nem sérti semmilyen harmadik fél jogait, jogos érdekét.
A Partner in Pet Food Polska Társaság nem gyakorol folyamatos ellenőrzést a honlap fölött, ideértve a honlap egyéb felhasználók által feltöltött tartalmakat tartalmazó részeit is. Felkérjük azon felhasználókat, akik más felhasználók olyan tartalmait azonosítják a honlapon, amelyek más felhasználók szabályzatait vagy jogait sérthetik, hogy erről tájékoztassák a Partner in Pet Food Polska Társaságot. A Partner in Pet Food Polska Társaság fenntartja a jogot, hogy külön értesítés nélkül eltávolítsa a honlapról a harmadik felek által elhelyezett tartalmak egészét vagy egy részét.
§ 7 Adatvédelem
A jelen honlapon a Partner in Pet Food Polska Társaság rendelkezésére bocsátott személyes adatok (pl. keresztnév, vezetéknév és email cím) kizárólag a személyes adatok védelmére vonatkozó előírások rendelkezéseivel összhangban kerülnek felhasználásra. Kérjük a felhasználókat, hogy a személyes adataik Partner in Pet Food Polska Társaság részére történő átadását megelőzően olvassák el az Adatvédelmi Szabályzatot.
§ 8 Kapcsolat
A jelen honlappal kapcsolatos kérdések vagy panaszok esetén kérjük vegye fel velünk a kapcsolatot az alábbi elérhetőségen:
Partner in Pet Food Polska Sp.z o.o.
01 – 940 Varsó
KRS:0000017154
§ 9 Egyéb rendelkezések
A Partner in Pet Food Polska Társaság fenntartja a jogot, hogy a jövőben bármikor módosítsa a jelen jogi információkat.
A jelen jogi információ és a honlap látogatók általi használatára a lengyel jog vonatkozó rendelkezései alkalmazandók.